
	1.
	Muzejpedagoģiskā nodarbība "Mode un vide"

	19. septembrī vidusskolēni apmeklēja  Modes muzeju.
Modes muzejs Rīgā ir vienīgais specializētais modes un modes vēstures muzejs Baltijā. Muzejs piedāvā tematiskas izstādes, kas veltītas dažādiem modes vēstures aspektiem, kā arī organizē lekcijas un nodarbības, kas saistītas ar modes tēmu.
Šobrīd pasaulē dzīvo vairāk cilvēku nekā jebkad agrāk. Un tiek saražots vairāk apģērba nekā jebkad agrāk. Iespējams, daudz vairāk, nekā mums vispār vajadzīgs. Kā apģērbu dizains, piemēram, konkrēta materiāla izmantojums, ietekmē vidi? Un kas notiek ar drēbēm, ko vairs negribam valkāt?
Šī nodarbība mudina skolēnus domāt par apģērbu dizaina un ražošanas ietekmi uz vidi, tai skaitā mūsu apģērba pirkšanas un valkāšanas paradumiem un to, kur paliek mums vairs nevajadzīgais apģērbs un kā šo problēmu risināja senāk, kā arī kāpēc apģērbu dizainam un izmantotajiem materiāliem ir tik liela ietekme uz vidi?
Nodarbība ļauj gūt priekšstatu par to, kā apģērbu dizains un mūsu paradumi ietekmē vidi, kā arī iegūt ikdienas dzīvē noderīgus padomus, kas palīdzēs veidot savu garderobi videi draudzīgāk.
Nodarbībai seko Modes muzeja izstādes iepazīšana.

	2.
	Mūzikls "Klase"

	28.oktobrī, 24.novembrī, 31.martā 7.-12.klašu skolēni vēroja mūziklu “Klase”.
Mūzikla “Klase” jauniestudējums stāsta par attiecībām starp pusaudžiem — jauniešiem no dažādām ģimenēm, kas pārstāv dažādus sabiedrības slāņus, bet kurus vieno mācības vienā klasē.
Apzinies savu vietu šajā pasaulē, meklē, šaubies un atrodi pareizo ceļu. Iemācies novērtēt labo, pats kļūsti labāks un izdari, ko labu un skaistu šajā dzīvē — tās vienmēr bijušas libreta autoram Normundam Beļskim aktuālas tēmas, kas izrādē parādās gan caur katra jaunieša dziļi personiskiem pārdzīvojumiem, gan visas pasaules problēmu un sāpju kontekstu.
Iestudējumā var ļauties aizraujošai rokenrola dejai kopā ar skolotājiem, repot kopā ar izrādes varoņiem Didzi un Andri, ielūkoties Kriša un Annas mīlestībā, kas visspilgtāk izskan dziesmā “Nes mani, nes”.

	3.
	Ekskursija kopā ar gidu pa Valmieras drāmas teātri

	13.novembrī pamatskolēni devās uz Valmieras drāmas teātri.
Valmieras teātra mērķis ir radīt daudzpusīgu un laikmetīgu teātra mākslu, kas spēj uzrunāt dažādas sabiedrības grupas. Skolēniem bija iespēja iepazīt Valmieras teātri, aizkulises, aktiertelpas un aktiera profesiju.

	4.
	Valmieras drāmas teātra izrāde 
"Daliņš"

	13.novembrī pamatskolēni devās uz Valmieras drāmas teātri.
Trīsdesmitajos gados katrs skolas puika mēģināja atdarināt “Daliņa soli”, bet pieaugušie griezās tik populārajā Jāņa Āres fokstrotā Ak, kaut man Daliņa kājas būtu. Viens no visu laiku izcilākajiem latviešu vieglatlētiem, soļotājs Jānis Daliņš (1904 – 1978), kas lika pasaulei iemācīties latviešu karoga sarkanbaltsarkanās krāsas.
Kā vienam zemniekam izdevās “aizsoļot” līdz sudraba medaļai 1932. gada olimpiskajās spēlēs Losandželosā un kļūt par pirmo Eiropas čempionu soļošanā 1934. gadā Turīnā?
“Kad sāku strādāt Valmieras teātrī kā režisors, atceros, ka ik pa laikam dzirdēju par Jāni Daliņu. Valmierā ir stadions, kas nosaukts viņa vārdā, ir piemineklis, sienas gleznojums un arī iela. Šķita, ka aiz šī cilvēka ir interesants stāsts, kā viņš no zemnieka kļuva par vienu no izcilākajiem sportistiem Latvijas vēsturē. Izrāde būs soļojums cauri gan karstajām Losandželosas ielām 1932. gadā, gan cauri Jāņa Daliņa dzīvei,” izrādes tapšanas impulsus atklāj režisors Toms Treinis.

	5.
	Muzejpedagoģiskā nodarbība “Mākslas detektīvs”

	13.novembrī un 26.martā pamatskolēni devās uz Madonas novadpētniecības un mākslas muzeju.
Nodarbība rosināja skolēnus iedziļināties mākslā, kas skatāma muzeja Izstāžu zālēs, un ievērot mākslas darbu detaļas.
Šī izstāde iepazīstināja ar mākslas aktualitātēm, mākslas vēsturi un tiek saistītas ar Madonas muzeja krājuma daudzveidību.
Nodarbība paredzēta mainīgo mākslas izstāžu padziļinātākai izpratnei, radot skolēnos interesi par mākslas stilu, virzienu un tehniku dažādību, akcentējot laikmetīgās mākslas izpausmes kā muzejā, tā arī ārpus tā.
Nodarbība “Mākslas detektīvs” katrai mainīgajai izstādei tiek sagatavota atsevišķi. Izmantojot sagatavotas darba lapas, skolēni iejutās “detektīva” lomā un, meklējot atbildes uz uzdotajiem jautājumiem, saskatot mākslas darbu fragmentus, vērtīgi pētīja darbus, uzdeva jautājumus nodarbības vadītājam un saņēma atbildes.

	6.
	Mūzikls "Meža gulbji"

	21.novembrī un 2.decembrī 7.- 12.klašu skolēni vēroja mūziklu “Meža gulbji”.
Jaunās paaudzes teātra režisors Klāvs Mellis maestro Raimonda Paula leģendāro mūziklu “Meža gulbji” iestudējis ar jaunu skatu.
Klasiskais R. Paula un Māras Zālītes mūzikls izskan jaunās aranžijās un citādam mūziķu sastāvam, turklāt libreta autore un dzejniece kopā ar komponistu izrādei sarakstījuši arī jaunas dziesmas. Mūzikla pamatā ir zināmā Hansa Kristiana Andersena pasaka, kur kādas karaļvalsts vienpadsmit prinči katru rītu pārvēršas par gulbjiem – viņu lāsts ir vienmēr lidot prom no mājām. Brāļus var glābt tikai vienīgā māsa Elīza, kuras mīlestība spēj pārvarēt visus lāstus. Burvestības, fantāzijas pasaule un sirdi sildošs stāsts par ģimenes spēju turēties pretī visām nelaimēm.

	7.
	Muzeja ekspozīcijas “Čekas vēsture Latvijā” („Stūra māja”) apskate gida pavadībā
	2.decembrī un 17.martā vidusskolēni devās uz “Stūra māju”, Latvijas Okupācijas muzeju. 
1940. gada 17. jūnijā Padomju Savienības (PSRS) karaspēks okupēja Latviju. Jau rudenī Brīvības un Stabu ielas stūra ēkā Rīgā okupācijas režīms ierīkoja savas represīvās iestādes — čekas — mītni. Laika gaitā šo ēku tautā iesauca par „Stūra māju”. Tajā ieslodzīja un pratināja Latvijas pilsoņus, kurus okupācijas vara uzskatīja par komunistiskā režīma pretiniekiem. PSRS okupācijas laikā čeka Latvijā ierosināja 48 000 krimināllietas par „noziegumiem” pret komunistisko režīmu. Atjaunotā Latvijas valsts 1991. gadā pasludināja Valsts Drošības komiteju par noziedzīgu, pret Latvijas tautas interesēm vērstu organizāciju un to likvidēja.
Skolēni apskatīja Latvijas Okupācijas muzeja izstādi „Čekas vēsture Latvijā” un kopā ar gidu devās ekskursijā pa čekas pagrabu, pagalmu un kamerām.

	8.
	Filma "Tīklā. TTT Leģendas dzimšana"

	8.decembrī 7.-12.klases kinoteātrī Vidzeme skatījās filmu “Tīklā. TTT Leģendas dzimšana”.
Filma ir 2025. gada Latvijas biogrāfiskā sporta drāmas filma, kuras režisors un producents ir Dzintars Dreibergs. Filmā parādīta sporta leģendas — sieviešu basketbola komandas TTT tapšana un agrīnie sasniegumi no latviešu basketbolistes Dzidras Uztupes-Karamiševas skatpunkta. 

	9.
	Muzejpedagoģiskā programma "Iepazīsti Latviju"

	28. janvārī vidusskolēni apmeklēja Madonas novadpētniecības un mākslas muzejs piedāvā muzejpedagoģisko programmu „Iepazīsti Latviju”, kuras ietvaros dalībnieki izzina Latvijas vēsturi, kultūras pieminekļus un ievērojamas personības, izmantojot izzinošas un atraktīvas galda spēles Veidot un celt nacionālo pašapziņu, izmantojot spēļu elementus.

	10.
	Kultūrizglītības nodarbība - izlaušanās spēle "Blēņas un pasakas"

	31.martā pamat skolēni piedalījās interaktīvā kultūrizglītības nodarbībā “Blēņas un pasakas”, kas veidota, balstoties “izlaušanās spēles” principos, kas radoši izzinošā veidā veicina dažādu prasmju attīstību.
Nodarbības ievaddaļā skolēni papildina un nostiprina zināšanas un kultūras izpratni par Imanta Ziedoņa personību un daiļradi. Galvenā nodarbības daļa veltīta padziļinātai Imanta Ziedoņa pasaku iepazīšanai no grāmatas “Blēņas un pasakas”, veicinot lasītprasmi un akcentējot rakstnieka vērtības. Skolēniem jāveic dažādi savstarpēji saistītu uzdevumu virknējumi, kuri veicina lasītprasmi, radošumu un līdzdalību.
Izlaušanās spēles laikā Rīgā, Ziedoņa klasē, skolēni šos uzdevumus veic trīs izlaušanās istabās, kuras balstītas trīs Imanta Ziedoņa pasakās “Pasaka par pogu”, “Kroko un Dils” un “Pasaka, kurā spēlējas, spēlējas, kamēr sāk spēlēt”.

	11.
	Koncertlekcija “Balss. Kokle. Mūzika”


	17.aprīlī un 29.maijā  vidusskolēni un pamat skolēni piedalījās koncertlekcijā “Balss. Kokle. Mūzika”
Madonas Valsts ģimnāzijā.
Dziedātāja Ilze Rijniece iepazīstināja skolēnus ar dažādiem dziedāšanas stiliem, sākot no tradicionālā dziedājuma līdz mūsdienu izpildījumam. Tika izcelti katra stila raksturīgākie elementi un to pielietojums dziesmās. Savukārt koklētāja Samanta Ceruka sniedza ieskatu koncertkokles un etnogrāfiskās kokles vēsturē, izceļot šo instrumentu kopīgās un atšķirīgās iezīmes.
Koncertlekcijas laikā skolēni dzirdēja koncert kokles un etnogrāfiskās kokles skanējumu, kā arī dziedātājas balsi. Māksliniece kopā ar skolēniem caur mūziku izzināja Latvijas vēsturi un kultūras mantojumu. Šī ir iespēja iepazīt dažādu mūzikas stilu bagātību un izprast to lomu Latvijas kultūrā.

	12.
	Izzinoša nodarbība “Padomju slepenajā bunkurā”

	8.maijā pamat skolēni devās uz Līgatnes Padomju bunkuriem.
Nodarbības laikā skolēni piedzīvoja padomju okupācijas laika noskaņas un uzzināja par Latvijas vēsturi, viesojoties padomju laika slepenajā bunkurā, kas būvēts valsts vadītājiem, gatavojoties atomkaram. Skolēni iepazina un izzināja plašo bunkuru artefaktu klāstu, telpu pielietojumu un izmantojumu, kā arī citu padomju okupācijas laika materiālus un liecības.
Bunkurs atrodas 9 metrus zem zemes Rehabilitācijas centra “Līgatne” teritorijā un ir 2000 m2 liels. Tas ir vienīgais autentiski saglabātais bunkurs Latvijā, kura slepenības zīmogu noņēma tikai 2003. gadā.

	13.
	Muzikāli izzinoša koncertlekcija "Ceļojums skaņu pasaulē"

	13.maijā 7.-12. klase piedalījās koncertlekcijā Madonas Valsts ģimnāzijā.
Muzikāli izzinošā koncertlekcija „Ceļojums skaņu pasaulē” ir populāra kultūrizglītojoša programma
Mērķis: Iepazīstināt skolēnus ar skaņas dabu, dažādiem mūzikas instrumentiem, komponistu stiliem un balss iespējām interaktīvā un saistošā veidā. Izpildītāji: Programmā dažādos gados un skolās uzstājušies tādi mākslinieki kā operdziedātāja Evita Teterovska, muzikoloģe Auriga Jermaka un pianists Kaspars Bumbišs.





